પાકિસ્તાનના સિંધ વિસ્તારમાં થારપારકર જિલ્લામાં આવેલ ગૌરી મંદિર પાકિસ્તાની હિન્દુઓની શ્રદ્ધાનું કેન્દ્ર છે. પાકિસ્તાનમાં સૌથી વધારે હિન્દુઓ અહીં રહે છે. તેમને પાકિસ્તાનમાં થારી હિન્દુ તરીકે ઓળખવામાં આવે છે. થારપારકરમાં થારી હિન્દુઓની આબાદી 40 ટકા જેટલી છે. ગૌરી મંદિર મૂળ તો જૈન મંદિર છે પરંતુ હવે આ મંદિરમાં અન્ય દેવી દેવતાઓની મૂર્તિઓ પણ છે. જૈન ધર્મના 23માં તીર્થકર ભગવાન પાર્શ્વનાથની મૂર્તિને ત્યાંથી ખસેડીને મુંબઇ સ્થાપિત કરવામાં આવી છે. જે ગોદીજી પાર્શ્વનાથ તરીકે જાણીતા છે.